קולטון אייברסון

קולטון אייברסון (באנגלית: Colton Iverson; נולד ב-29 ביוני 1989) הוא כדורסלן אמריקאי שמשחק בעמדת הסנטר בקבוצת זניט סנקט פטרבורג מליגת VTB.

קריירה
קולטון שיחק במשך שלוש עונות במדי קבוצת הכדורסל של אוניברסיטת מינסוטה ועוד עונה בקבוצת אוניברסיטת המדינה של קולורדו, בה כיכב עם ממוצע של 14.2 נקודות למשחק ונבחר לחמישיית העונה של מחוז MWC.

ב-2013 נבחר בדראפט ה-NBA במקום ה-53 על ידי אינדיאנה פייסרס, והזכויות עליו עברו לבוסטון סלטיקס, בה שיחק בליגת הקיץ של ה-NBA.

ב-2014 שיחק בבשיקטאש הטורקית. בעונה שלאחר מכן חתם במדי קבוצת קאחה לבורל ויטוריה מספרד.

ב-2015 שיחק בקבוצה הטורקית פינאר קרשיאקה שהייתה אלופת ליגת העל הטורקית.

ב-2016 חתם בקבוצת מכבי תל אביב.

ב-24 בינואר 2018 חתם אייברסון באנדורה מליגת העל הספרדית עד לסיום העונה. ב-16 ביולי של אותה שנה חתם לעונה אחת בטנריפה מליגת העל הספרדית.

ביולי 2019 חתם בזניט סנקט פטרבורג מליגת VTB.

קישורים חיצוניים

הערות שוליים

כדורסלנים אמריקאים
כדורסלנים מגינאה ביסאו
כדורסלני אוניברסיטת מינסוטה
כדורסלני בשיקטש
כדורסלני סאסקי בסקוניה
כדורסלני פינאר קרשיאקה
כדורסלני מכבי תל אביב
כדורסלני זניט סנקט פטרבורג
בחירות דראפט של אינדיאנה פייסרס
דקוטה הדרומית: כדורסלנים
כדורסלני אנדורה
כדורסלני טנריפה
כדורסלני אוניברסיטת המדינה של קולורדו
אמריקאים שנולדו ב-1989